stanford-oval/wikipedia huggingface dataset:
Lemu
Kylät

Heikkinen, Helala, Hievunen, Iso-Vallunen, Järäinen, Kaitainen, Kaivonen, Kallela, Kovala, Kuneninen, Leppävainio Mannerjärvi, Maskulainen, Mattila, Miiainen, Monnoinen, Niittukartano, Nikkarla, Nyynäinen, Oukkula, Pappila, Peinikkala, Penninen (hävinnyt), Raukunen, Seijainen, Seppälä, Taloinen, Tenhola, Toijola, Torttila, Tuhkala, Valpperi, Vastila, Verainen, Vipinen, Vitikainen, Vähä-Vallunen, Yllikäinen
Kovelan keskeneräinen kartta, Seppälän kartta vuodelta 1698, Vitikaisen kartta vuodelta 1698 maanmittari Magnus Bergmanin tekemät.
Nähtävyydet

Lemun tärkein luontokohde on Oukkulanlahden lintuvesialue. Se on noin 900 hehtaarin laajuinen Metsähallituksen kosteikko-life -ohjelmaan kuuluva Natura-alue. Siihen kuuluvat Oukkulanlahden lisäksi myös Halkko- ja Rukanaukon vesialueet. Oukkulanlahdelle on rakennettu vuonna 2004 lintutorni Kaidanpään niemeen sekä tornille johtava luontopolku. Tämän lisäksi Lemun eteläosan laajoilla peltoaukeilla sijaitsee useita luonnontilaisia ja rauhoitettuja tammimetsiä, jotka ovat viimeisiä jäänteitä alueen lehdoista. Natura-verkostoon kuuluvia tammimetsiä on yhteensä 26 hehtaaria.
Keskustan läheisyydessä kulkee myös Kolkanpolun jalan ja pyörällä kuljettava noin 20 kilometrin pituinen retkeilyreitti, jonka varrella on kaksi laavua ja kaksi näköalapaikkaa. Polulta on yhteys Mietoisten alueen retkeilyreitille. Reitti ei kuitenkaan kierrä suojelualueiden kautta, vaan se kulkee pääosin talousmetsissä ja pienillä paikallisteillä.
Kulttuurinähtävyyksistä tärkeimmät ovat keskiaikainen 1450-luvulla rakennettu Pyhän Olavin harmaakivikirkko ja vanhaan lainamakasiiniin perustettu kotiseutumuseo Kemppien tupa kirkon vieressä. Kirkon paikalla on sijainnut jo 1200-luvulla pieni puinen kappelikirkko, josta ovat peräisin nykyisen kirkon krusifiksi ja kastemalja. 1300-luvulla rakennettu kivinen kappeli toimii nykyisen kirkon sakastina. Kirkon kellotapuli on rakennettu vuonna 1812. Kirkon ainoa seinämaalaus kuvaa Martti Lutheria. Kirkonkirjoissa on myös nähtävillä merkintä Marsalkka Mannerheimin osallistumisesta rippikirkkoon. Viereisessä, kesäsunnuntaisin auki olevassa kotiseutumuseossa on näytteillä muun muassa vanhaa lemulaista talonpoikaisesineistöä. Museo sijaitsee 1887 rakennetussa lainamakasiinissa.
Nähtävyydet > Tapahtumat

Loppukesästä järjestettävät Lemust' leippä -markkinat ovat Lemun merkittävin vuotuinen tapahtuma. Markkinoilla myyvät tuotteitaan ainoastaan paikalliset tuottajat ja yhdistykset. Markkinoita kutsuttiin 2000-luvulle asti Olavinmarkkinoiksi kirkon suojelupyhimyksen mukaan. Nykyinen nimi juontaa juurensa paikalliseen perinteiseen pitoruokaan, Lemun leipä -limppuun, jota myös myydään markkinoilla. Pappilan limpuiksi kutsutut maustelimput nimettiin 1980-luvulla Lemun pitäjäruoaksi.
Palvelut ja elinkeinorakenne

Lemussa on suhteellisen vähän palveluita. Taajaman keskustassa sijaitsee muun muassa Sale-ryhmään kuuluva päivittäistavarakauppa, sekä kirjasto ja parturi. Kunnan Hirvijoen puoleisen rajan tuntumassa, Kustavintien varrella sijaitsee grillikioski Lemun portti. Järäisten rakenteilla olevan uuden yritysalueen reunalla toimivan Naantalin kalatuotteen tiloissa toimi aiemmin asiamiesposti, joka lopetettiin toukokuussa 2009.
Vaikka maatalous onkin kunnassa tärkeä tuotannonala, on Lemun elinkeinorakenne palveluvaltainen. Vuonna 2004 sijaitsi 60,9 % kunnan työpaikoista palvelualalla. Jalostuksen osuus työpaikoista oli 25,8 % ja alkutuotannon 11,9 %. Muiden alojen osuus oli 1,4 %. Kunnan suurin yksityinen työllistäjä on Kustavintien varrella sijaitseva Saarset Oy:n kuormalavoja ja muita pakkausmateriaaleja valmistava tehdas. Kunnan työpaikkaomavaraisuusaste on 45 prosenttia.
Urheilu

Lemussa toimii urheiluseura Lemun Visa. Urheiluseuran aktiivisinta toimintaa edustaa tällä hetkellä naisten lentopallojoukkue LeVi, sekä juniorijalkapallojoukkue Lemun Visa FC. Lemun Visa FC:n kotikenttänä toimii Lemun urheilukenttä. Toimintansa Visa FC aloitti vuonna 1934 .
Kulttuuri > Murre

Lemun alueella puhutun kielen perustana on pohjoinen Lounais-Suomen murre. Lemun murre kuuluu Lounais-Suomen pohjoisryhmän Maskun alaryhmään.
Aiheesta muualla

Wikimedia Commonsissa on kuvia tai muita tiedostoja aiheesta .
Oukkulanlahti (Arkistoitu – Internet Archive)  Tietoa Oukkulanlahden luonnonsuojelualueesta Metsähallituksen sivuilla
Lemun Visa FC (Arkistoitu – Internet Archive)
| n k Varsinais-Suomen maakunnan kunnat |
| --- | --- |
Nykyiset kunnat:  Aura  Kaarina  Kemiönsaari  Koski Tl  Kustavi  Laitila  Lieto  Loimaa  Marttila  Masku  Mynämäki  Naantali  Nousiainen  Oripää  Paimio  Parainen  Pyhäranta  Pöytyä  Raisio  Rusko  Salo  Sauvo  Somero  Taivassalo  Turku  Uusikaupunki  Vehmaa 
Entiset kunnat:  Alastaro  Angelniemi  Askainen  Dragsfjärd  Halikko  Hiittinen  Houtskari  Iniö  Kakskerta  Kalanti  Karinainen  Karjala  Karuna  Kemiö  Kiikala  Kisko  Korppoo  Kuusisto  Kuusjoki  Lemu  Loimaan kunta  Lokalahti  Maaria  Mellilä  Merimasku  Metsämaa  Mietoinen  Muurla  Naantalin maalaiskunta  Nauvo  Paattinen  Paraisten maalaiskunta  Perniö  Pertteli  Piikkiö  Pyhämaa  Rymättylä  Somerniemi  Suomusjärvi  Särkisalo  Tarvasjoki  Uskela  Uudenkaupungin maalaiskunta  Vahto  Velkua  Västanfjärd  Yläne 
Lemun harmaakivikirkko on peräisin keskiajalta.
Ruoikkoa Kuurnanpään rannassa, jossa sijaitsee myös kunnan uimaranta. Järviruoko on kunnan nimikkokasvi.
Näkymä etelään Halkkoaukon laidalla sijaitsevalta Aitsaarelta. Saaren rannat kuuluvat Oukkulanlahden lintuvesialueeseen.
Jonathan Taylor Thomas

| Jonathan Taylor Thomas |
| --- | --- |
 Jonathan Taylor Thomas vuonna 1998.
Henkilötiedot
Syntynyt: 8. syyskuuta 1981 (ikä 43) Bethlehem, Pennsylvania, Yhdysvallat
Aiheesta muualla
IMDb 
Elonet
Jonathan Taylor Thomas (s. 8. syyskuuta 1981) on yhdysvaltalainen näyttelijä ja 1990-luvun lapsitähti ja teini-idoli. Hän nousi kuuluisuuteen tilannekomediasarjassa Koti kuntoon (1991–1999) sekä nuoren Simban ääniroolista Disneyn elokuvassa Leijonakuningas (1994).
Aiempi elämä

Syntymänimeltään Jonathan Taylor Weiss syntyi Bethlehemissä Pennsylvaniassa Claudine Weissin (o.s. Gonsalves) ja Stephen Weissin lapseksi. Hänen vanhempansa kuitenkin erosivat pojan ollessa seitsemän, vuonna 1989. Thomasin setä on näytelmäkirjailija-näyttelijä Jeff Weiss.
Ura

Vuonna 1990 Thomas sai roolin Kevin Bradyna lyhytikäisessä televisiosarjassa The Bradys. Vuonna 1991, kymmenvuotiaana, hän sai roolin Randall William "Randy" Taylorina televisiosarjassa Koti kuntoon. Hän jatkoi näyttelemistä sarjassa teinivuosiinsa asti, mutta jätti sarjan vuonna 1998 aikeinaan keskittyä enemmän opiskeluun. Sarjan aikana hän myös antoi äänensä nuorelle Simballe vuoden 1994 Disney-elokuvaan Leijonakuninkaaseen.
Thomas näytteli elokuvissa Jouluksi kotiin, Viikari vauhdissa, Tom ja Huck, Pinokkion seikkailut, Villi Amerikka, Common Ground, Walking Across Egypt ja Speedway Junky. Hän myös vieraii ABC:n tilannekomediassa Teinitytön kasvatusopas alkuvuodesta 2004 ja esiintyi vuosina 2002 ja 2004 sarjassa Smallville. Vuonna 2005 hän vieraili etsivädraamassa Veronica Mars.
Filmografia

| Elokuvat> Vuosi | Elokuvat> Elokuva | Elokuvat> Rooli | Elokuvat> Muuta |
| --- | --- | --- | --- |
| 1994 | Leijonakuningas (The Lion King) | Nuori Simba | Äänirooli |
| 1995 | Viikari vauhdissa (Man of the House) | Ben Archer |  |
| 1995 | Tom ja Huck (Tom and Huck) | Tom Sawyer |  |
| 1996 | Pinokkion seikkailut (The Adventures of Pinocchio) | Pinocchio |  |
| 1997 | Villi Amerikka (Wild America) | Marshall Stouffer |  |
| 1998 | I Woke Up Early the Day I Died | Poika rannalla |  |
| 1998 | Jouluksi kotiin (I'll Be Home for Christmas) | Jake Wilkinson |  |
| 1999 | Speedway Junky | Steve | Active Role |
| 1999 | Walking Across Egypt | Wesley Benfield |  |
| 2000 | Toffeenallen joulu (The Tangerine Bear) | Tangie | Äänirooli |
| 2004 | Pom Poko | Shokichi/satunnaisia ääniä | Äänirooli (Englanninkielinen dubbaus) |
| 2005 | Tilt-A-Whirl | Asiakas #3 | Lyhytelokuva |
| 2005 | Thru the Moebius Strip | Prinssi Ragis | Äänirooli |
| 2006 | The Extra | Ohjaaja | Lyhytelokuva |
Televisio
| Vuosi | Nimi | Rooli | Muuta |
| 1987 | Pupen kesärieha (The Adventures of Spot) | Spot | Äänirooli (Amerikanenglantilainen dubbaus)   Lyhytelokuva |
| 1990 | The Bradys | Kevin Brady |  |
| 1991 | In Living Color | Macaulay Culkin |  |
| 1991–1998 | Koti kuntoon (Home Improvement) | Randy Taylor |  |
| 1994 | The Itsy Bitsy Spider |  | Äänirooli |
| 1994 | The Big Help | Juontaja | Nickelodeonin tv-spesiaali |
| 1996 | The Oz Kids | Variksenpelätin jr. | Äänirooli |
| 1996 | The Secret World of Alex Mack | Kip Ulrich |  |
| 1998 | Common Ground | Tobias | TV-elokuva |
| 1998 | Ally McBeal | Chris 'ThunderThighs' Emerson |  |
| 1998 | Villit Marjaset | Tyler Tucker | Äänirooli |
| 2000 | Timothy Tweedle the First Christmas Elf | Timothy Tweedle | Disney Channel Tv-elokuva |
| 2001 | An American Town | Rafe | Ei myyty (televisiopilotti) |
| 2002, 2004 | Smallville | Ian Randall |  |
| 2003 | Simpsonit (The Simpsons) | Luke Stetson | Äänirooli jaksossa Lännen mailla |
| 2004 | Teinitytön kasvatusopas (8 Simple Rules) | Jeremy |  |
| 2005 | Veronica Mars | Ben |  |
Videopelit
| Vuosi | Nimi | Rooli | Muuta |
| 1996 | The Adventures of Pinocchio | Ihmis-Pinocchio |  |
| 2006 | Kingdom Hearts II | Nuori Simba |  |
Palkinnot ja ehdokkuudet

| Vuosi | Tulos | Palkinto | Kategoria | Elokuva/sarja |
| --- | --- | --- | --- | --- |
| 1996 | Ehdokkuus | Nickelodeon Kids' Choice Awards | Lempielokuvanäyttelijä | Tom ja Huck |
| 1997 | Ehdokkuus | Nickelodeon Kids' Choice Awards | Lempitelevisionäyttelijä | Koti kuntoon |
| 1998 | Voitto | Nickelodeon Kids' Choice Awards | Lempitelevisionäyttelijä | Koti kuntoon |
| 1995 | Ehdokkuus | Saturn-palkinto | Paras nuoren näyttelijän esiintyminen | Leijonakuningas |
| 1997 | Ehdokkuus | Saturn-palkinto | Paras nuoren näyttelijän esiintyminen | Pinokkion seikkailut |
| 1993 | Ehdokkuus | Young Artist -palkinto | Paras nuoren näyttelijän televisiosarjan tähdittäminen | Koti kuntoon |
| 1994 | Voitto | Young Artist -palkinto | Erottuvin nuorten kokonaisuus televisiosarjassa | Koti kuntoon (jakoi palkinnon Zachary Ty Bryanin & Taran Noah Smithin kanssa) |
| 1995 | Ehdokkuus | Young Artist -palkinto | Paras nuoren näyttelijän esiintyminen televisio- tai elokuvadubbauksessa | Leijonakuningas |
| 1996 | Ehdokkuus | Young Artist -palkinto | Paras nuori toinen päänäyttelijä elokuvassa | Tom ja Huck |
| 1997 | Voitto | Young Artist -palkinto | Paras nuoren näyttelijän esiintyminen televisio- tai elokuvadubbauksessa | Pinokkion seikkailut |
| 1997 | Ehdokkuus | YoungStar Awards | Paras nuoren näyttelijän esiintyminen televisiokomediassa | Koti kuntoon |
| 1997 | Ehdokkuus | YoungStar Awards | Paras nuoren näyttelijän esiintyminen komediaelokuvassa | Tom ja Huck |
| 1998 | Ehdokkuus | YoungStar Awards | Paras nuoren näyttelijän esiintyminen televisiokomediassa | Koti kuntoon |
Grunion

| Grunion |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hopeakylkikalat Atheriniformes
Heimo::  Hopeakyljet Atherinidae
Suku::  Leuresthes
Laji::  tenuis
Kaksiosainen nimi
 Leuresthes tenuis  (Ayres, 1860) 
Katso myös
   Grunion Wikispeciesissä   Grunion Commonsissa 
Infobox OKNimi-testi OK: 
Grunion (Leuresthes tenuis) on noin 19 senttimetrin pituinen kala, joka kuuluu hopeakylkikalojen lahkoon (Atheriniformes). Se elää Tyynessämeressä Kalifornian rannikolla. Grunionin selkäevät ovat hyvin pienet, ja ne ovat lähellä pyrstöä.
Lisääntyminen

Grunionien lisääntyminen on riippuvainen vuorovesirytmistä. Ne nousevat maalis-elokuussa hiekkarannalle tulvavuoksen ollessa korkeimmillaan, parittelevat ja jättävät munat hiekalle. Kahden viikon päästä seuraavan tulvavuoksen aikaan poikaset kuoriutuvat ja huuhtoutuvat aaltojen mukana mereen.
Vincent Youmans

Vincent Millie Youmans (27. syyskuuta 1898 – 5. huhtikuuta 1946) oli yhdysvaltalainen elokuvamusiikin ja operettien säveltäjä, aikansa keskeisiä elokuvasäveltäjiä. Häneltä on suomeksi esitetty yksi hänen alkukautensa musikaaleista No no Nanette (1924) ja Laivaston tyttö.
Hyacinthe Thiandoum

Hyacinthe Thiandoum (2. helmikuuta 1921 – 18. toukokuuta 2004) oli senegalilainen roomalaiskatolinen arkkipiispa ja kardinaali. Hänet vihki papiksi Marcel Lefebvre 18. huhtikuuta 1949, ja hänet nimitettiin Dakarin arkkihiippakunnan arkkipiispaksi 24. helmikuuta 1962. Piispaksi vihkiminen seurasi 20. toukokuuta. Pääkonsekraattorina toimi Émile André Jean-Marie Maury, jota avustivat Bernardin Gantin ja Prosper Dodds. Thiandoum osallistui Vatikaanin toiseen kirkolliskokoukseen.
24. toukokuuta 1976 Thiandoum valittiin kardinaaliksi ja nimitettiin Santa Maria del Popolon kardinaalipapiksi. Hän osallistui vuoden 1978 kahteen konklaaviin. Hän jäi eläkkeelle 2. kesäkuuta 2000 ja kuoli neljä vuotta myöhemmin keuhkosyövän komplikaatioihin sairaalassa Aix-en-Provencessa.
Paavillisesta gregoriaanisesta yliopistosta valmistunut Thiandoum oli ensimmäinen kardinaali Senegalista. Hän piti yllä hyviä välejä muslimiyhteisöön.
PlayStation 2

| PlayStation 2 |
| --- | --- |

 Alkuperäinen PlayStation 2 (vasemmalla) ja myöhempi Slim-malli (oikealla) muistikortin ja ohjaimen kanssa.
Kehittäjä:  Sony
Tuotesarja:  PlayStation
Sukupolvi:  Kuudes sukupolvi
Julkaisu:  EU 24. marraskuuta 2000JP 4. maaliskuuta 2000NA 26. lokakuuta 2000
Valmistus lopetettu:  4. tammikuuta 2013
Valmistusmaa:  Japani
Laitteisto:  CPU: 64-bittinen ”Emotion Engine” (294,912 MHz alkuperäisessä mallissa, 299 MHz ohuessa mallissa) GPU: 147 MHz ”Graphics Synthesizer”
Muisti:  32 Mt (RDRAM)-keskusmuistia
Tallennusväline:  DVD-ROM
Lisälaitteet:  useita, mm. DVD-kaukosäädin, kiintolevy, EyeToy-kamera, SingStar-mikrofonit, Guitar Hero -kitaraohjain, tanssimatto
Liitettävyys:  100 Mbit Ethernet/modeemi (adapteri tarvitaan SCPH-10000–50000 -malleissa), 2 × USB 1.1, 1 × IEEE 1394
Verkkopalvelu:  Dynamic Network Authentication System
Myydyt yksiköt:  153,68 milj. 
Myydyin peli:  Grand Theft Auto: San Andreas, n. 17,33 milj. kpl (tilanne 27. huhtikuuta 2014)
Pelit:  katso luettelo
Taaksepäin yhteensopivuus:  PlayStation
Edeltäjä:  PlayStation
Seuraaja:  PlayStation 3
Kotisivut:  www.playstation.com/
Lisää videopeliartikkeleitaVideopelien teemasivulla
PlayStation 2 (virallinen lyhenne PS2) on Sonyn valmistama kuudennen sukupolven pelikonsoli. Konsolin edeltäjä on PlayStation ja seuraaja PlayStation 3. PlayStation 2:n kehittäminen julkistettiin huhtikuussa 1999, ja se julkaistiin ensin Japanissa 4. maaliskuuta 2000. Sen pääkilpailijat olivat Segan Dreamcast, Microsoftin Xbox ja Nintendon GameCube.
PS2 on maailman myydyin pelikonsoli: vuoden 2010 marraskuuhun mennessä sitä oli myyty yli 147 miljoonaa kappaletta. Vuoteen 2011 mennessä Sony oli myynyt konsolia 150 miljoonaa kappaletta ja lopulliseksi määräksi on arvioitu 159 miljoonaa kappaletta.
Alun perin konsolin eliniän piti olla kymmenen vuotta, mutta Sony ilmoitti myöhemmin sen kestävän niin kauan kuin kehittäjät tekevät sille uusia pelejä ja sekä konsoli että sen pelit myyvät. PlayStation 2:n valmistus lopetettiin 4. tammikuuta 2013.
Historia

Sony julkisti suunnitelmansa tuolloin vielä nimeämättömästä seuraavan sukupolven PlayStation-konsolista maaliskuussa 1999. Saman vuoden E3-messuilla konsolista paljastettiin vielä joitain yksityiskohtia, mutta esillä ollut yksikkö ei ollut vielä toimiva laite. Julkistamisen ja julkaisun väliset kuukaudet olivat epävarmaa aikaa, sillä Sonyn järjestämässä ”PlayStation Festival 2000” -tapahtumassa esiteltyjen pelien varhaiset ennakkonäytökset eivät saaneet erityisen hyvää vastaanottoa. Lisäksi pelikehittäjien sisäpiiriläisten mukaan pelien kehittäminen konsolille oli vaikeaa. Vuoden 2000 E3-messuilla esiteltiin joitain PlayStation 2 -pelejä, joista huomattavimpia olivat Onimusha: Warlords ja Metal Gear Solid 2:n esittelyvideo. Sony myös paljasti konsolin Yhdysvaltojen julkaisupäivän olevan 26. lokakuuta 2000.
Historia > Julkaisu

Kun PlayStation 2 julkaistiin Japanissa 4. maaliskuuta 2000, kauppoihin toimitetut yksiköt myytiin loppuun jo ennen virallisen myyntiajan alkamista. Seuraavana päivänä Sonyn 980 000 konsolin varasto myytiin loppuun. Maaliskuun loppuun mennessä konsoleita oli myyty 1,4 miljoonaa kappaletta; myyntiä rajoittivat valmistusviiveet. Syy PlayStation 2:n suosioon julkaisuvaiheessa oli sen DVD-elokuvien toisto-ominaisuus: konsolille ei ollut saatavilla hyviä pelejä moneen kuukauteen julkaisun jälkeen, mutta DVD-ominaisuus teki siitä markkinoiden halvimman DVD-soittimen.
PlayStation 2 julkaistiin Yhdysvalloissa 26. lokakuuta 2000, mutta valmistusviiveiden vuoksi konsoleita saatiin toimitettua vain 500 000 kappaletta. Konsoleita toimitettiin 100 000 lisää viikoittain, mutta laite oli käytännössä loppuunmyyty maaliskuuhun 2001 saakka. Suuren kysynnän vuoksi PlayStation 2 -konsoleita myytiin huomattavilla summilla verkkohuutokaupoissa: yhdysvaltalaisessa eBay-verkkohuutokaupassa konsoleita ostettiin yli tuhannen dollarin kappalehintaan. Toisin kuin Japanissa, pelivalikoima oli julkaisuvaiheessa laaja.
Euroopassa PlayStation 2 julkaistiin 24. marraskuuta. Suurin osa 200 000 konsolista myytiin loppuun ennakkotilauksilla.
Historia > Verkkoadapteri

Sony ei konsolin ensimmäisinä vuosina juuri panostanut verkkopelaamiseen, mutta tämä muuttui kilpailija Microsoftin Xbox Liven julkaisun myötä. Sony julkaisi PlayStation Network Adapterin vuoden 2002 lopussa kilpaillakseen Microsoftin kanssa. Vaikka sekä Sony että Nintendo lähtivät verkkopelikilpailuun myöhään ja käyttivät hajautettua mallia, jossa pelipalvelinten ylläpito oli kehittäjien vastuulla, Sony teki verkkopelaamisesta yhden PlayStation 2:n myyntivalteista.
Historia > Slim-malli

Syyskuussa 2004, hieman ennen Grand Theft Auto: San Andreasin julkaisua, Sony julkisti uuden, ohuemman PlayStation 2 -mallin. Valmisteluna uusien mallien (SCPH-70000–90000) julkaisua varten Sony lopetti vanhempien mallien (SCPH-30000–50000) valmistamisen antaakseen jakeluyritysten tyhjentää varastonsa niistä. Uuden mallin valmistus kuitenkin myöhästyi Sonyn aliarvioitua kysynnän, mikä johti konsolin huonoon saatavuuteen vanhempien mallien loputtua. Ongelma kasvoi venäläisen öljytankkerin juututtua Suezin kanavaan, mikä esti PlayStation 2 -konsoleita kuljettavaa laivaa pääsemästä Isoon-Britanniaan. Tämän vuoksi yhden marraskuun viikon aikana Isossa-Britanniassa myytiin 6 000 konsolia, kun sitä edellisellä viikolla niitä oli myyty 70 000 kappaletta. Pohjois-Amerikassa yli 1 700 kaupassa oli pulaa PS2-konsoleista päivää ennen joulua.
Tekniikka

PlayStation 2 -pelejä levitetään CD-ROM- ja DVD-ROM-levyillä. Laite pystyy toistamaan CD-äänilevyjä ja DVD-elokuvia.
Pelitilanteen tallentamiseen käytettiin muistikorttia, mutta konsolille oli saatavilla valinnainen kiintolevy.
PlayStation 2 -muistikortit ovat kooltaan kahdeksan, 16, 32, 64 ja 128 megatavua. Sony käyttää muistikorteissaan MagicGate-salausta. Tämä vaatimus esti muistikorttien valmistamisen niiltä kolmansilta osapuolilta, jotka eivät olleet ostaneet lisenssiä MagicGate-salausta varten. Salaamattomille muistikorteille voi tallentaa PlayStation-tallennuksia, mutta PlayStation-pelit eivät voi kirjoittaa eivätkä tallentaa tällaisille muistikorteille – tämäntyyppisiä kortteja voi käyttää vain varmuuskopiointia varten. On olemassa useita muiden kuin Sonyn valmistamia muistikortteja, joissa on enemmän tallennustilaa kuin kahdeksan megatavua. Niiden käyttöä ei kuitenkaan tueta virallisesti, eikä yhteensopivuudesta ole takuuta.
Konsolissa on myös USB- ja IEEE 1394 (i.Link) -portit. Yhteensopivuus USB- ja IEEE 1394 -laitteiden kanssa riippuu laitetta tukevasta ohjelmistosta. PS2:n BIOS ei esimerkiksi pysty lataamaan ISO-levykuvaa USB-tikulta tai käyttämään USB-tulostinta, koska näitä toimintoja ei ole sisällytetty käyttöjärjestelmään. Gran Turismo 4 taas on ohjelmoitu tallentamaan kuvakaappauksia USB-tallennuslaitteelle ja tulostamaan kuvia tietyillä USB-tulostinmalleilla.
Kaikkien PlayStation 2 -konsolien ohjelmisto sisältää yhden kolmesta aluekoodista: Japani, Pohjois- ja Etelä-Amerikka tai Eurooppa. Levyt poikkeavat myös hivenen CD-ROM- ja DVD-ROM-standardeista, jotta kuluttajien olisi vaikeampaa luoda kopioita levyistä tai omaa ohjelmistoa järjestelmälle.
PlayStation 2:sta ilmestyi vuonna 2004 uusi Slim-versio (mallinumero SCPH-70000), joka on 75 prosenttia alkuperäistä pienempi ja esitteli teknisesti suurimpana erona vanhempaan versioonsa verrattuna sisäänrakennetun verkkoadapterin (”PStwo”).
Tekniikka > Laajennettavuus

Konsolin takaosan laajennuspaikkaan (”Expansion Bay”) voi asentaa kiintolevyn, jota vaadittiin joidenkin pelien, kuten Final Fantasy XI:n, pelaamiseen. Kiintolevyn pystyi asentamaan vain tiettyihin malleihin (SCPH-30000- ja SCPH-50000-mallit). Ensimmäinen kiintolevylaajennuksen vaativa peli oli Artdinkin julkaisema versio A-Train-junasimulaattorista PlayStation 2 -konsolille.
Tekniikka > Ohjain

PlayStation 2:n DualShock 2 -ohjain on pohjimmiltaan edeltävän PlayStationin DualShockin päivitetty versio, joka sisältää analogisen paineentunnistuksen näppäimissään. Kuten edeltäjässäänkin, DualShock 2 -ohjaimessa on värinätoiminto.
Tekniikka > Yhteensopivuus

Konsoli on taaksepäin yhteensopiva PlayStation-pelien kanssa. PlayStation 2 toimii myös PlayStationin muistikorttien ja ohjainten kanssa, vaikkakin nämä muistikortit toimivat vain PlayStation -pelien kanssa ja ohjaimet eivät välttämättä tue kaikkia toimintoja (kuten analogisia näppäimiä) PlayStation 2 -peleissä.
Konsoliin saa myös Linux-käyttöjärjestelmän.
Pelit

PlayStation 2:lla ovat saaneet alkunsa eräät suositut pelisarjat, kuten God of War sekä Kingdom Hearts. Muita kohtalaisen tunnettuja pelisarjoja olivat Ratchet and Clank ja Jak and Daxter. PlayStation 2:n varhaisia pelejä olivat esimerkiksi roolipelit Dark Cloud ja Eternal Ring sekä kolmannen persoonan räiskintä Armored Core 2.
Aiheesta muualla

Kuvia tai muita tiedostoja aiheesta PlayStation Wikimedia Commonsissa
PlayStation.com (Arkistoitu – Internet Archive)(Sony PlayStationin viralliset nettisivut suomeksi)
Kuudennen sukupolven pelikonsolit
Nintendo GameCube
PlayStation 2
Sega Dreamcast
V.Smile
Xbox
PlayStation 2:n DVD-ROM-levy
PlayStation 2 -muistikortti.
PS2 Eye Toy kamera
PlayStation 2:n suoritin – Emotion Engine
Gentianella scarlatinostriata

| Gentianella scarlatinostriata |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Koppisiemeniset
Kladi::  Aitokaksisirkkaiset
Lahko::  Gentianales
Heimo::  Katkerokasvit Gentianaceae
Suku::  Ripsikatkerot Gentianella
Laji::  scarlatinostriata
Kaksiosainen nimi
 Gentianella scarlatinostriata  (Gilg) J.L.Zarucchi 
Synonyymit
 Gentiana scarlatinostriata Gilg  Gentianella scarlatinostriata (Gilg) T. N. Ho ja S. W. Liu 
Infobox OKNimi-testi OK: 
Gentianella scarlatinostriata on ripsikatkeroiden (Gentianella) sukuun ja katkerokasvien (Gentianaceae) heimoon kuuluva kasvilaji. Tieteellisen nimen sille antoi ensimmäisenä Ernest Friedrich Gilg. Sillä ei ole alalajeja.
Levinneisyysalue

Peru
Kirjallisuutta

J. L. Zarucchi: ​.  In: L. Brako & J.L. Zarucchi, Cat. Flow. Pl. Gymn. Peru (Monogr. Syst. Bot. Missouri Bot. Gard., 45): 1256, 1993.
| Taksonitunnisteet |
| --- | --- |
Gentianella scarlatinostriata:  Wikidata: Q15564964  CoL: 3FNFR  GBIF: 3840173  iNaturalist: 1064376  IPNI: 974557-1  Open Tree of Life: 6069150  Plant List: kew-2822278  POWO: urn:lsid:ipni.org:names:974557-1  Tropicos: 13802031  WFO: wfo-0000699440 
Gentiana scarlatinostriata:  Wikidata: Q20615364  CoL: 3FMT6  GBIF: 3841980  IPNI: 311575-2  POWO: urn:lsid:ipni.org:names:311575-2  Tropicos: 13800733  WFO: wfo-0000698586